‘เอไลฟ์’ขยับรับประกันลูกป.1จนจบตรี
เอไลฟ์ออกประกันสะสมทรัพย์ &#8220;มาย ชายด์&#8221; ให้พ่อแม่ดูแลลูกจนจบป.ตรี จ่ายเบี้ย 12 ปี
30 ส.ค. 2554

เอไลฟ์ออกประกันสะสมทรัพย์ “มาย ชายด์” ให้พ่อแม่ดูแลลูกจนจบป.ตรี จ่ายเบี้ย 12 ปี 
นายเมธี จันทวิมล ผู้ช่วยกรรมการผู้จัดการ บริษัท แอ๊ดวานซ์ ไลฟ์ ประกันชีวิต “เอไลฟ์” เปิดเผยว่า “เอไลฟ์ แพลน” หรือบริการที่ปรึกษาทางการเงินจะออกผลิตภัณฑ์ประกันแบบสะสมทรัพย์ใหม่ล่าสุดสำหรับเด็กอายุตั้งแต่ 1 เดือนจนถึงอายุ 22 ปี เรียกว่า “มาย ชายด์” ซึ่ง เป็นแบบประกันที่จะช่วยในเรื่องการออมเงินเพื่อสนับสนุนค่าใช้จ่ายด้านการศึกษาในอนาคต เริ่มตั้งแต่ระดับประถมไปจนถึงในระดับมหาวิทยาลัย 
จุดเด่นของ “มาย ชายด์” จะอยู่ที่การมีอัตราจ่ายเงินตอบแทนคืนที่สอดคล้องกับค่าใช้จ่ายในแต่ละช่วงการศึกษา โดยการจ่ายเงินตอบแทนจะเริ่มจ่ายเมื่อเด็กเข้าเรียนชั้นประถมปีที่ 1 ม.1 ม.4 และจ่ายเพิ่มให้อีกในช่วงระดับปริญญาตรี ซึ่งเป็นช่วงที่มีค่าใช้จ่ายมากเป็นพิเศษ โดยจ่ายเงินคืนในทุกไตรมาส หรือปีละ 4 ครั้ง
มาย ชายด์ เป็นแบบประกันที่พร้อมตอบโจทย์แผนทางการศึกษาของเด็กได้เป็นอย่างดีมีระยะเวลาการชำระเบี้ยประกัน 12 ปี แต่จะได้รับความคุ้มครองนานจนถึงอายุ 22 ปี หากผู้เอาประกันเสียชีวิต จะได้รับความคุ้มครองสูงสุดถึง 200% ของเงินเอาประกันภัย